སྤུངས་པ་དང་ཁོ་བོ་ལས་འབྲེལ་སླར་ཡང་ཡོང་། ད་ལེགས་བྱུང་། ནང་དུ་འགྲོ་
གསུང་སྟེ་སླར་གཟིམས་ཆུང་ངུ་ཕེབས་ངོས་གསོལ་ཇ་ཞིག་བཞེས་ནས། འོ་ད་ལགས་
བྱུང་། ང་དང་འབྲས་སྤུངས་པ་ཚོ་ད་དུང་ལས་འབྲེལ་བཟང་པོ་འདུག་གསུང་སྟེ།
ཐུགས་དམ་གྱི་རིམ་པ་ལ་འཇུག་པར་མཛད། ནང་པར་གསོལ་ལྷག་རྣམས་ཐུགས་
385

དམ་བསྐང་གསོ་བ་རྣམས་ལ་གནང་སྟེ། བཀའ་འཕྲིན་སྩལ་པ། ཁྱེད་རྣམས་ཀྱིས་
ངའི་རིམ་གྲོ་ལ་བརྩོན་པར་བྱས་པས་བསོད་ནམས་ཆེན་པོ་ཐོབ། ད་ནི་ངའི་རིམ་གྲོ་
བྱེད་མི་དགོས། གསུང་རབ་པ་དང༌། བསྟན་པ་རྒྱས་པའི་རིམ་གྲོ་གྱིས་ཤིག་གསུང་
བའི་བཀའ་ལུང་ཡང་བསྒྱུར།
དེ་ནས་རྗེ་བཙུན་རིན་པོ་ཆེའི་དགོངས་པ་ལ། དེ་རིང་ཕན་ངའི་སྐུ་རིམ་ལ་ཕྱི་
ནང་ཐམས་ཅད་ནས་མང་ཇ་འབྲེལ་མང་སྐོལ་བ་ངོ་མཚར་ཆེ། ཀྱེ་མ། ད་ནི་ཁོ་བོའི་
ལུས་འདིས་ཕན་པའི་མཚམས་རྫོགས་པས་སྐྱེ་བ་ཕྱི་མར་ངེས་པར་རྗེས་སུ་འཛིན་ནོ་་
དགོངས་ཏེ་ནང་པར་སྔ་བར་ཡིག་མཁན་ལ་ཤོག་གསུང་ནས་བཀའ་སྩལ་པ། ཁོ་བོ་
ཅུང་ཟད་བྲོ་འཚལ་བ། །མ་བཟོད་ཁྱེད་ཅག་འབད་པ་མཚར། །བདེན་མིན་ནད་
འདི་རང་སར་དེངས། །ད་ནི་ཐུགས་ལས་ཆུང་ངུར་མཛོད། །བདག་ལ་རིམ་གྲོ་
དགོས་པ་མེད། ། སྔར་བྱས་ཕན་པ་ཆེན་པོར་འགྱུར། །ཁྱེད་རྣམས་གང་ནས་འདིར་
ལྷགས་དོན། །ཐོས་བསམ་སྒོམ་ལ་ནན་ཏན་མཛོད། །ཅེས་གསུངས་ནས། འདི་ཁྱོད་
ཀྱིས་ད་ནང་མང་ཇ་མ་གྲོལ་གོང་དུ་ཚོགས་པའི་སྙན་དུ་སྒྲོགས། དེ་ནས་འདུ་ཁང་གི་
སྒོ་ལ་གློན་གསུངས་པར་སྣང་། བཀའ་ཤོག་གནང་བའི་སང་ཞོགས་འདི་ནས་མང་
ཇ་མེད་དོ། །
ནང་གཅིག་རྗེའི་ཞལ་ནས། གསུང་རབ་པ། ད་ནང་མང་ཇ་ཡོད་དམ་གསུང་།
མེད་ལགས་ཞུས་པས། འོ་ན་ང་འཁྲུལ་བ་དང་རྨི་ལམ་ནི་མིན། ད་ནང་དུང་དཀར་
ལན་བཞི་བུས་བྱུང་། དེ་སེམས་ལ་ཞོག་གསུང་། ཡང་ནང་གཅིག་བཀའ་སྩལ་པ།
ད་ནང་ཐོ་རངས་རྒྱལ་མཚན་གསར་པ་རིན་པོ་ཆེའི་ཏོག་གིས་མཛེས་པ་བཞི་ངེད་་་
རང་གི་ཉི་འོད་འཁྱིལ་བའི་གཟིམས་ཆུང་གི་མཐོང་ཁའི་ཟུར་སྦུག་བཞི་ན་ཡར་
བཙུགས་ནས་འདུག འདི་རྣམས་སྣེའུ་གདོང་རྩེ་ནས་ཕྱག་ནས་ཞུ་བ་ལ་ཕུལ་བྱུང་བ་
ཡིན་ཟེར་འདུག དེ་ཡང་སེམས་ལ་ཞོག་གསུང་ངོ༌། །དེས་ན་འབྲས་སྤུངས་སུ་དུང་
དཀར་བཞི་བུས་པ་དང་། སྣེའུ་གདོང་རྩེ་ནས་རྒྱལ་མཚན་བཞི་ལ་རྗེ་ཉིད་ཀྱིས་རབ་
386

གནས་འཐོར་བ་སོགས་མ་འོངས་པ་ན་དཔྱད་རྒྱུའོ། །
ཆོས་རྒྱལ་
དེ་ལྟར་བསྙུང་ཚུལ་བསྟན་པ་ནས་བཟུང་སྐུ་མྱ་ངན་ལས་འདའ་ཁའི་བར་སྐུ་་་་་་
མཚམས་ཁོངས་སུ་ཐུགས་དམ་གྱི་རིམ་པ་རྣམས་འཆག་མེད་ངོས་ནང་འཁོར་རྣམས་
ལ་ཆོས་ཐུན་རེ་ཆག་མེད་གནང་བས་ཁྲོ་ཕུ་ལོཙྪ་བའི་རྣམ་ཐར་དང་།
དཀོན་མཆོག་འབངས་དེ་ཉིད་རྒྱལ་པོ་སྲོང་བཙན་སྒམ་པོར་སྐྱེ་བ་བཞེས་པའི་
འཁྲུངས་རབས་རྫོགས་ནས་ཇོ་བོའི་རྣམ་ཐར་གསུངས་ཏེ། དཔྱིད་ཟླ་འབྲིང་པོའི་
ཚེས་གསུམ་ལ་བབ་པ་ན་ཇོ་བོས་རབ་བྱུང་མཛད་པའི་མཚམས་དེར་བཀའ་ལས།
འོ། ད་འདི་རུ་ཆོས་མཚམས་བྱས་ན་རྟེན་འབྲེལ་ལེགས་པ་ཡིན་གསུངས་ནས་ཡིག་
མཁན་ལ་བཀའ་སྩལ་ཏེ། ད་ཁྱོད་རང་ཕྱག་དཔེ་ཐམས་ཅད་ལ་ན་བཟའ་ཞུས།
ཕྱག་རྒྱས་ཐོབ་ལ་བཞུགས་སུ་ཆུག་གསུང༌། དེ་ནས་ཚེས་བདུན་ཚུན་ལ་ནི་ནང་དོན་
ཟབ་མོ་ཏིང་ངེ་འཛིན་བརྒྱ་ཕྲག་མང་པོའི་སྒོ་ལ་འཇུག་པར་མཛད་དོ། །རྗེ་བཙུན་
རིན་པོ་ཆེས་དེ་ལྟ་བུའི་བསམ་གཏན་ལ་མཉམ་པར་བཞག་པའི་ཚེ་འཚོ་བྱེད་པ་་་་་་
མནལ་མི་གཟིམས་པ་ཞུ་ཞུས་པས། ང་ལ་གཉིད་ཡོད་བསམ་པ་མ་བྱེད།
ཁམ་
གནས་ལུགས་ཀྱི་དོན་ཕྱག་རྒྱ་ཆེན་པོ་ལ་མཉམ་པར་བཞག་པ་ཡིན། ཏིང་ངེ་འཛིན་
གྱི་ཚེར་མ་མ་བྱེད། ང་ལ་གཉིད་དང་རྨི་ལམ་དང་ནད་སོགས་མེད་དོ། །ང་ནི་
འཁྲུལ་བ་ཀུན་དང་བྲལ་བ་ཡིན་ནོ་གསུངས་པར་སྣང་ངོ༌། །
དེ་ནས་ཚེས་བདུན་གྱི་ཉིན་མོ་ནམ་མཁའི་ངོས་ནི་རྒྱ་མཐིང་བཟང་པོས་བྱུགས་་
2P12
པ་བཞིན་དུ་གྱུར་པ་ལ་འཇའ་འོད་ཀྱི་དྲ་བས་གཡོགས། མེ་ཏོག་གི་ཆར་བབས།
ཞིམ་པོའི་ངད་འཐུལ་ལོ། །དེའི་ཚེ་བླ་མ་དམ་པའི་བཀའ་བཞིན་སྒྲུབ་པ་ལ་འགྲན་
པའི་ཟླ་དང་བྲལ་བ་ཉེ་གནས་ཆེན་མོ་གསུང་རབ་པ་ལ་བཀའ་སྩལ་པ། དེ་རིང་ནམ་
མཁའི་མཐོངས་འདི་ཀུན་རྒྱལ་བ་སྲས་བཅས་ཀྱིས་གང་བའི་དབུས་ན་ཇོ་བོ་ཡབ་་་་་་
སྲས་དང་རྒྱལ་བ་འཇམ་དཔལ་སྙིང་པོ་དང་དཔལ་ལྡན་འདོད་ཁམས་དབང་ཕྱུག་་་་
མ་སོགས་ཀྱིས་གང་འདུག དེ་ཐམས་ཅད་ངའི་སྤྱི་བོར་འདུས་ཏེ་སྙིང་གར་ཐིམ་
387

སོང་། རྣམ་ཐར་ཚུལ་འདི་ལ་སོམས་ལ་ཁྱེད་ཅག་རྣམས་དམ་པའི་ཆོས་ལ་ནན་ཏན་
གྱིས་ཤིག་གསུངས་སྣང་ངོ་། །དེའི་ཚེ་ཡུན་རིང་དུ་བཞུགས་པར་གསོལ་བ་བཏབ་
པས་བཀའ་སྩལ་པ། སྤྱིར་འདུ་འབྲལ་སྣ་ཚོགས་བྱེད་པ་འཁོར་བ་པ་རྣམས་ཀྱི་ཆོས་
ཉིད་ཡིན། སྒོས་སུ་དུས་གསུམ་སངས་རྒྱས་ཐམས་ཅད་དང༌། མགོན་པོ་ནམ་མཁའ་
དྲི་མ་མེད་པ་དང་། རྒྱལ་བ་བློ་བཟང་གྲགས་པ་སོགས་ཀྱང་གཞན་དོན་མཛད་ཟིན་
ནས་གཤེགས་པ་མ་ཡིན་ནམ། དེ་བཞིན་དུ་ཁོ་བོའི་ལུས་འདིས་འདུལ་བའི་གདུལ་
བྱ་རྣམས་རྫོགས་པས་ལུས་འདི་འདོར་ཡང་ཁྱེད་ཅག་རྣམས་ཡལ་བར་མི་འདོར་་་
བའི་ཕྱིར་དུ་བླ་མ་གཞོན་ནུར་གྱུར་པ་ཞིག་བྱེད་པས་དེའི་བར་དུ་ཁྱོད་ཀྱི་གྲོགས
བྱེད་པའི་ལྷ་དང་མི་མཐུ་ལྡན་མང་པོ་ཡོང་བ་ཡོད། སེམས་ངལ་མི་དགོས་བདེ་བར་
སྡོད་ཅིག ཅེས་གསུངས་ཏེ་ཞབས་ཕྱེད་སྐྱིལ་གཡས་ཅུང་ཟད་བརྐྱངས་ཤིང་ཕྱག་
གཉིས་མཉམ་བཞག་མཛད་དེ་སྤྱན་གཉིས་བསམ་གཏན་གྱི་བདེ་བ་ལ་རོལ་བའི་
རྣམ་པར་བཞུགས་ངོས་མཚན་མོའི་རིང་ལ་རྡོ་རྗེ་བཟླས་པ་སོགས་ནང་དོན་ཟབ
མོའི་ཐུགས་དམ་ལ་རྩེ་གཅིག་ཏུ་བཞུགས་སོ། །
དེ་ནས་དགེ་བྱེད་ཅེས་བྱ་བ་(རབ་བྱུང་དགུ་པ་) ཆུ་ཕོ་སྟག་( སྤྱི་ལོ་༡༥ ༤༢) གི་་་
ལོ་ཧོར་ཟླ་གསུམ་པ་དཔྱིད་འབྲིང་ནག་པས་ཉ་བའི་ཡར་ཚེས་བདུན་གྱི་མཚན་མོ་་་་་་
འདས་ནས་ཚེས་བརྒྱད་ཀྱི་སྐྱ་རེངས་དང་པོ་ཤར་བའི་དུས་ལ་བབ་པ་ན་རྟག་འཛིན་
གྱི་འཆིང་བ་དམ་པོས་བཅིངས་པའི་སྐྱེ་བོ་དམན་པ་རྣམས་མི་རྟག་པ་ལ་
!་རྟག་པ་ལ་བསྐུལ་བའི་
ཕྱིར་དང་། གཟུགས་སྐུ་ཆོས་ཀྱི་དབྱིངས་སུ་བསྡུ་བའི་མཛད་པའི་ཚུལ་དུ་སྟོང་པ་
གསུམ་རིམ་གྱིས་ཐིམ་སྟེ་ཆོས་ཐམས་ཅད་ཀྱི་གནས་ལུགས་སྟོང་པ་ཉིད་དང་རོ་
གཅིག་པའི་བདེ་བ་ཆེན་པོའི་ཡེ་ཤེས་ཀྱི་རང་བཞིན་འོད་གསལ་ཆོས་སྐུའི་ངང་དུ་་་་་་
མཉམ་པར་བཞག་པར་གྱུར་ཏོ། །དེའི་ཚེ་སའི་སྟེང་གི་ཡིད་བཞིན་གྱི་ནོར་བུ་རིན་པོ་
ཆེ་དབང་གི་རྒྱལ་པོ་དེ་ཉིད་ལ་ཞབས་ཏོག་གིས་དུས་འདའ་པའི་ཞམ་འབྲིང་བ་དེ་་་་་
དག་ནི་ཅི་ཆ་ལ་སྟོར། མིག་མཆི་མས་གང་ཞིང་སེམས་ནི་ཁོང་དུ་ཆུད། རང་གི་འཚོ་
388

བ་ལ་ཡང་མི་ལྟ་བར་གདུང་རིན་པོ་ཆེ་ལ་ཕྱག་ནི་འཚལ། སྙིང་ནས་དད་པས་སྨྲེ་
སྔགས་འདོན་བཞིན་དུ་མཆོད་པའི་ལས་ནི་བྱེད་པའི་ཚེ་ཉི་མ་ཤར་པ་ཙམ་ནས་འོད་
གསལ་ཆོས་ཀྱི་སྐུ་དེ་ལས་ལོངས་སྤྱོད་རྫོགས་པའི་སྐུ་ཁྱབ་བདག་ཧེ་རུ་ཀའི་དཀྱིལ་་་
འཁོར་གྱི་འཁོར་ལོ་ཡོངས་སུ་རྫོགས་པའི་བདག་ཉིད་དུ་བཞེངས་ནས་ལོངས་སྐུ་དེ་་་
ལས་སྤྲུལ་པའི་སྐུ་བྱེ་བ་ཐེར་འབུམ་འགྱེད་པ་དང་དུས་མཉམ་དུ་བདེ་སྟོང་དབྱེར་་་་་་་་
མེད་ཀྱི་ཡེ་ཤེས་ཟུང་འཇུག་གི་གོ་འཕང་མངོན་དུ་མཛད་པའི་ཕྱི་ལྟས་སུ་ཤངས་བུག་
གཡས་ནས་བྱང་སེམས་དམར་པོ་དང་གཡོན་ནས་དཀར་པོའི་རྒྱུན་འབབ་པ་དང་།
མཐར་བྱང་སེམས་དཀར་དམར་གཉིས་འདྲེས་ཀྱི་རྒྱུན་འབབ་ཅིང་། དྲི་ཞིམ་པོའི་
བསུང་ངད་ལྡང་བ་ལ་སོགས་པ་ངོ་མཚར་རྨད་དུ་བྱུང་བའི་ནང་རྟགས་ཁྱད་པར་
ཅན་དང་། ཕྱི་རོལ་དུ་ཡང་ལྷ་རྣམས་ཀྱིས་མངོན་པར་གཏོར་བའི་མེ་ཏོག་ལ་སོགས་
པའི་མཆོད་པའི་བྱེ་བྲག་སོགས་ཆོ་འཕྲུལ་བསམ་གྱིས་མི་ཁྱབ་པ་བྱུང་བར་གྱུར་ཏོ། །
དེ་ཡང་འོད་གསལ་ཆོས་ཀྱི་སྐུ་མངོན་དུ་མཛད་པ་ནས་བཟུང་དགུང་ཞག་མ་
རྫོགས་ཀྱི་རིང་ལ་ནམ་མཁའ་གཡའ་དག་པ་ལ་འཇའ་ཚོན་སྣ་ལྔའི་རི་མོ་དང་། ལྷ་
རྣམས་ཀྱིས་མེ་ཏོག་གི་ཆར་ཕབ་པར་སྣང་ངོ༌། །དེའི་ཚེ་གདུང་མཇལ་སོགས་ལ་བྱོན་
པའི་དྲག་ཞན་ཀུན་ལ་རྗེ་བླ་མའི་ཉེ་གནས་ཆེན་མོ་གསུང་རབ་རྒྱ་མཚོ་བ་དེ་ཉིད་་་་་་
ཀྱིས་གསུང་གི་མེ་ཏོག་འདི་ལྟར་འཐོར་རོ། །ད་རེས་ངེད་ཚོས་གསོལ་བ་ནན་ཅན་
བཏབ་ཀྱང་གསན་དགོངས་མ་གནང་བར་ཐུགས་དམ་ལ་ཡང་ཞག་གཅིག་ཀྱང་མ་་་
བཞུགས། དེ་ཡང་སྐུ་སྐྱེ་ཞིག་ཅི་མགྱོགས་བཞེས་པའི་ཐུགས་རིངས་ཁྱད་ཡིན་པ་འདྲ།
བདག་ལ་ཡང་འགྱངས་མེད་མྱུར་དུ་ཕྲད་ཡོང་བས་དེ་བར་བདེ་བར་སྡོད་གསུང་བ་་
སོགས་བཀའ་བཞེས་ཀྱང་བཟང་པོ་ཕེབས་པས་དེས་ན་སྤྲུལ་བའི་སྐུ་གཅིག་མྱུར་དུ་་་་
རང་འབྱོན་པ་ཡོད་པས་ཐུགས་ལ་ཆེར་གནང་དགོས་པ་མེད་གསུང་ནས་ཀུན་
དབུགས་དབྱུང་བར་མཛད་སྣང་ངོ་། །དངུལ་གདུང་གི་བཟོ་དབྱིབས་རྣམ་རྒྱལ་
མཆོད་རྟེན་བཞེངས་པར་ཞལ་མཐུན་ནས་སྐྱོར་མོ་ཀླུངས་སུ་བཟོ་ཐབ་བཙུགས་པའི་
389

ཉིན་ཀུན་གྱི་མཐུན་སྣང་དུ་གྲུབ་པར་བཟོ་རའི་སྟེང་གི་ནམ་མཁའ་ལ་འཇའ་འོད་ཀྱི་
གུར་ཕུབ། མེ་ཏོག་གི་ཆར་བབས་པ་སོགས་ངོ་མཚར་བ་བྱུང་སྣང་ངོ༌། །མཐོ་བཅུ་
གསུམ་གྱི་ཚད་དང་ལྡན་པའི་དངུལ་དཀར་གྱི་མཆོད་རྟེན་རིན་པོ་ཆེ་སྣ་ཚོགས་ཀྱི་་་་་
འཕྲ་བཀོད་པ་ངོ་མཚར་རྨད་དུ་བྱུང་བ་ཞིག་སྦྲུལ་ལོའི་ནང་དུ་ལེགས་པར་གྲུབ་པ་་་་་
དང་དུས་མཉམ་དུ་ཡེ་ཤེས་ཀྱི་སྐུ་མངོན་དུ་མཛད་པའི་གདུང་རིན་པོ་ཆེ་དེ་དམ་་
ཚིག་དང་སྡོམ་པ་ལ་གནས་ཤིང་མདོ་སྔགས་རབ་འབྱམས་ལ་མཁྱེན་པ་རྒྱས་པའི་རྡོ་་
རྗེའི་སློབ་མ་མཁས་གྲུབ་དཔལ་འབྱོར་ཡོན་ཏན་རྒྱ་མཚོ་ཞེས་པ་རབ་ཐང་ཆོས་་་་་
མཛད་
་པ་སོགས་ཀྱིས་སྤོས་སྣ་ཚོགས་ཀྱིས་བསྒོས་པའི་བུད་ཤིང་། ཙན་དན་དང་ཨ་
ཀ་རུ་ལ་སོགས་པ་བཅེར་བའི་གདུང་ཁང་དུ་སྤྱན་དྲངས་ཏེ།
གསང་ཕུ་གླིང་སྟོད་
ཆོས་ཀྱི་རྗེ་ལེགས་པ་དོན་གྲུབ་པ་དང་རྒྱལ་བའི་སྲས་པོ་མཁས་གྲུབ་དཔལ་འབྱོར་་་་་
ཡོན་ཏན་རྒྱ་མཚོ་ལ་སོགས་པ་རྣམས་ཀྱིས་ཚེས་བརྒྱད་ཀྱི་ཐོ་རངས་ཞི་བ་ལས་ཐམས་
ཅད་པའི་སྦྱིན་སྲེག་ལེགས་པར་ཕུལ་བས་དྲི་ཞིམ་ལ་སྒྲ་སྙན་པ་དང་བཅས་ཏེ་ཞུས་་་་
ཡུད་ཙམ་ལ་བཞེས་པར་གྱུར་ཏོ། །
དེ་ནས་གདུང་ཁང་གི་སྒོ་བཞིར་རྒྱལ་ཆེན་བཞི་བྲིས་ཏེ་ཞག་སྦྲེལ་དུ་གསོལ་བ་་་་་
བཏབ་ནས་བླ་མ་ཡོན་བདག་མཆོད་ཡོན་ཀུན་ཞལ་འཛོམ་པའི་དབུས་སུ་གདུང་
ཁང་ཞལ་ཕྱེ་བ་ན་གདུང་ལོག་དང་རང་བྱོན་དང་རིང་བསྲེལ་གྱི་ཕུང་པོར་བཞུགས་་
ཏེ།
དབུ་ཐོད་བྱོན་པའི་ཕྱི་ནང་ཐམས་ཅད་རིང་བསྲེལ་གྱིས་གཏམས་པ་དང་།
ཕྱག་མགོ་དང་། སྐུའི་རྒྱུ་མ་བྱོན་པ་རྣམས་ཀྱང་རིང་བསྲེལ་གྱིས་བརྒྱན་པ་དང་།
ཁྱད་པར་ཐུགས་བྱོན་པ་ཅུང་ཟད་ཁ་བྱེ་བའི་ནང་ན་དཔལ་འཁོར་ལོ་བདེ་མཆོག་གི་
སྐུ་ཞལ་ཕྱག་ཡོངས་སུ་རྫོགས་པ་བྱོན། དུང་དཀར་པོ་གཡས་སུ་འཁྱིལ་བའི་ལྟོ་བའི་
ལྡིར་གྱི་སྟེང་ན་རིང་བསྲེལ་མུ་ཏིག་གི་ཕྲེང་བ་བསྒྲིགས་པ་ལྟ་བུས་བསྐོར་བ་དང་།
གཞན་ཡང་རིང་བསྲེལ་གྲངས་ལས་འདས་པ་འགྲོ་བའི་བསོད་ནམས་ཀྱི་ཞིང་དང་་་་་
མཆོད་པའི་རྟེན་དུ་བྱོན་པར་སྣང་ངོ་།།
390

དེ་ལྟ་བས་ན་དུས་གསུམ་སངས་རྒྱས་ཐམས་ཅད་ཀྱི་མཁྱེན་བརྩེ་མ་ལུས་པ་
གཅིག་ཏུ་བསྡུས་པའི་ངོ་བོ། བདག་ཅག་རྣམས་ཀྱི་བླ་མ་རྗེ་བཙུན་ཐམས་ཅད་
མཁྱེན་པ་དེ་ཉིད། བསྐལ་པ་དཔག་ཏུ་མེད་པའི་སྔ་རོལ་ནས་མངོན་པར་རྫོགས་
པར་སངས་རྒྱས་ཟིན་པའི་དོན་གྱིས་སྐུ་གསུང་ཐུགས་ཀྱི་མཛད་པའི་ཡོན་ཏན་
མཐའ་དག་པ་ནི་སངས་རྒྱས་ཁོ་ནའི་སྤྱོད་ཡུལ་ཡིན་པས་ས་བཅུ་པ་ལ་གནས་པ
མཐུ་ཆེན་རྒྱལ་སྲས་རྣམས་ཀྱིས་ཀྱང་བརྗོད་པར་མི་ནུས་མོད། འོན་ཀྱང་བདག་ཅག་
ཚུ་རོལ་མཐོང་བ་རྣམས་ཀྱི་བློ་ངོ་དང་འཚམ་པར་སྐུའི་རྣམ་པ་བསྟན་པའི་མཛད་པ
དང་མཐུན་པའི་རྣམ་པར་ཐར་པ་རྒྱ་མཚོ་ལྟ་བུ་ལས་ཆུ་ཐིགས་ཙམ་ཞིག་བླངས་ཏེ་་་་
འགྲོ ་བ ་ཀུན་གྱི་མིག་དང་རྣ་བའི་དགའ་སྟོན་དུ་སྤེལ་བའི་མཐུ་ལ་བརྟེན་ནས།
བདག་སོགས་སེམས་ཅན་ཐམས་ཅད་ཐེག་པ་མཆོག་གི་དགེ་བའི་བཤེས་གཉེན་གྱིས་
སྐྱེ་བ་དང་ཚེ་རབས་ཐམས་ཅད་དུ་རྗེས་སུ་འཛིན་པའི་ཕྱིར་རྩ་བའི་གཞུང་ལས། དེ་
ལྟར་བསྟོད་པའི་དགེ་བ་དཔག་མེད་ཀྱིས། །མཚོན་པའི་རྣམ་དཀར་ཕུང་པོ་ཅི་
།ཁྱོད་ཀྱིས་རྗེས་སུ་
མཆིས་པ། །གཅིག་ཏུ་བསྡོམས་པ་དེ་ཡང་དགེ་བའི་བཤེས།
འཛིན་པའི་རྒྱུར་གྱུར་ཅིག །ཅེས་འཁོར་བ་མ་སྟོངས་ཀྱི་བར་དུ་རྣམ་ཐར་འདི་
འཛིན་པ་དང་འཕེལ་ཞིང་རྒྱས་པར་མཛད་པ་རྣམས་རྗེས་སུ་འཛིན་པར་བསྟན་པ་་་
ཡིན་ནོ།།
ཞེས་དུས་གསུམ་སངས་རྒྱས་ཐམས་ཅད་ཀྱི་ཐུགས་རྗེ་མ་ལུས་པ་གཅིག་ཏུ་
བསྡུས་པའི་ངོ་བོ། མགོན་པོ་སྤྱན་རས་གཟིགས་ཀྱི་རྣམ་འཕྲུལ། རྗེ་བཙུན་ཐམས་
ཅད་མཁྱེན་པ་དགེ་འདུན་རྒྱ་མཚོ་དཔལ་བཟང་པོའི་རྟོགས་པ་བརྗོད་པ་དཔག་་
བསམ་གྱི་ལྗོན་ཤིང་ཞེས་བྱ་བ་འདི་ནི། ས་ཆེན་ཆོས་ཀྱིས་སྐྱོང་བ་ལ་འགྲན་པའི་ཟླ་
ཐམས་ཅད་དང་བྲལ་བ། མིའི་དབང་པོ་ཨ་མོ་གྷ་རྡོ་རྗེ་རྣམ་རྒྱལ་དཔལ་བཟང་པོའི་
བཀའི་མེ་ཏོག་གི་འཕྲེང་བ་འཐོར་བས་ལྷན་ཅིག་བྱེད་རྐྱེན་དང༌། རང་ཉིད་མངོན་
པར་དང་བའི་དད་པ་དང་། བཀའ་དྲིན་དྲན་པའི་གུས་པ་ཕུན་སུམ་ཚོགས་པ་དང་།
391

སེམས་ཅན་ལ་ཕན་བདེ་སྐྱིད་འདོད་ཀྱི་ལྷག་པའི་བསམ་པ་རྣམས་ཀྱིས་བསྐུལ་ཏེ།
ཡུལ་བྱང་ཕྱོགས་ཀྱི་རྒྱུད་དུ་རྗེ་བཙུན་རིན་པོ་ཆེ་དེ་ཉིད་ཀྱི་གསུང་ལས་སྐྱེས་པ།
གངས་རིའི་ཁྲོད་ཀྱི་སྤོང་བ་པ་རྣམས་ཀྱི་ཐ་ཤལ་དུ་གཏོགས་པ་ཤཱཀྱའི་དགེ་སློང་་་་་་་
དཀོན་མཆོག་སྐྱབས་ཀྱིས་དྲག་པོ་ཞེས་བྱ་བའི་ལོ་ལྕགས་ཕོ་སྤྲེའུའི་སྟོན་ཟླ་འབྲིང་
པོའི་དཀར་ཕྱོགས་ཀྱི་ལྷ་ལས་བབས་པའི་དུས་ཆེན་ཆུ་ཤེལ་གྱི་དབང་པོ་ཉ་གང་བའི་
ཚེས་ལ་བཀའ་གདམས་ཡབ་སྲས་ཀྱི་ཕོ་བྲང་མདོ་དང་རྒྱུད་སྡེ་མཐའ་དག་གི་ལེགས་་
བཤད་རྣམ་པར་འཕེལ་བའི་གླིང་དུ་སྦྱར་བ་འདིས་ཀྱང་བསྟན་པ་རིན་པོ་ཆེ་རང་་་་་
གཞན་གྱི་རྒྱུད་ལ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག །མངྒ་ལཾ། །
:
:
392